
వాషింగ్టన్, జనవరి 21: ఒబామా కేర్కు మంగళం పాడేందుకు అమెరికా కొత్త అధ్యక్షుడు డొనాల్డ్ ట్రంప్ సిద్ధమయ్యారు. అధ్యక్షునిగా బాధ్యతలు స్వీకరించిన తర్వాత తొలి సంతకాన్ని ఆ ఫైలుపైనే చేశారు. ‘అఫోర్డబుల్ కేర్ యాక్ట్’గా పేర్కొనే ఒబామా కేర్ నిబంధనలు సడలిస్తూ ఉత్తర్వులు జారీ చేశారు. అమెరికా 45వ అధ్యక్షునిగా బాధ్యతలు స్వీరించిన కొద్ది గంటలకే ట్రంప్ తన ఎన్నికల హామీని కార్యరూపంలో పెట్టేందుకు సిద్ధమవ్వడం గమనార్హం. ఒబామా కేర్ కారణంగా వివిధ శాఖలపై పడుతున్న ఆర్థికభారాన్ని తగ్గించుకోవడంపై దృష్టి సారించాలని ఉత్తర్వుల్లో స్పష్టం చేశారు. ఎన్నికల సమయంలో.. తాను అధికారంలోకి వస్తే ఒబామా కేర్ను బుట్టదాఖలు చేస్తానని ట్రంప్ పెద్ద ఎత్తున ప్రచారం నిర్వహించిన విషయం విదితమే. అమెరికన్లకు వైద్యసేవలను అందుబాటులోకి తీసుకురావడమే లక్ష్యంగా ఒబామా కేర్కు మాజీ అధ్యక్షుడు ఒబామా శ్రీకారం చుట్టారు.   ‘ఒబామా కేర్ను రద్దు చేయడం నా పాలనాపరమైన నిర్ణయం. దాని కారణంగా వివిధ శాఖలపై పడుతున్న ఆర్థికభారాన్ని తగ్గించుకోవాల్సిన అవసరం ఉంది’ అని ట్రంప్ ఉత్తర్వుల్లో స్పష్టంచేశారు. వివిధ శాఖలకు ఆర్థికభారంగా పరిణమిస్తున్న ఒబామా కేర్ను రద్దు చేయాలని నిర్ణయించినట్లు, ఈమేరకు నిబంధనలు సడలిస్తూ ఉత్తర్వులు జారీ చేసినట్లు వైట్ హౌస్ ప్రెస్ సెక్రటరీ సీన్ స్పైసర్ తెలిపారు. అయితే, ఒబామ కేర్ స్థానంలో కొత్తగా ఎలాంటి చట్టాన్ని తీసుకురావాలనుకుంటున్నారన్న వివరాలు మాత్రం ఆయన వెల్లడించలేదు. తొలి రోజు బాద్యతలు స్వీకరించిన అనంతరం ట్రంప్ విలేకరులతో మాట్లాడుతూ.. ‘రోజంతా బిజీగా గడిచిపోయినా బాగుంది. అద్భుతమైన రోజు’ అంటూ వ్యాఖ్యానించారు.అమెరికా అధ్యక్షునిగా బాధ్యతలు స్వీకరించిన ట్రంప్ దంపతుల గౌరవార్థం ఇచ్చిన విందులో పలువురు కాంగ్రెస్ సభ్యులు వారికి పలు రకాల బహుమతులు అందజేశారు. సెనెటర్ రాయ్ బ్లంట్ క్రిస్టల్ వేజ్ ను అమెరికా తొలి మహిళ మెలానియాకు బహుకరించారు. స్లోవేనియా నుంచి తెచ్చిన గాజుతో దాన్ని తయారు చేసినట్లు ఆయన తెలిపారు. మెలానియా తల్లితండ్రులు స్లోవేనియాకు చెందిన వారు కావడం గమనార్హం. ఈ బహుమతిని చూసి మెలానియా మురిసిపోయారు. ప్రమాణ స్వీకారం, విందు అనంతరం అమెరి కా అధ్యక్షుడు డోనాల్ట్ ట్రంప్ అంగరంగ వైభవం గా శ్వేతసౌధానికి వచ్చారు. 1.5 మైళ్ల పొడవునా రోడ్డుకు ఇరువైపులా వేలాదిమంది చేతులూపు తూ ట్రంప్కు శుభాకాంక్షలు తెలిపారు. సంప్రదాయ పరేడ్లో ట్రంప్ అధ్యక్ష వాహనం ‘బీస్ట్’లో భార్య మెలానియా, కుమారుడు బ్యారన్ లతో వచ్చారు. కుటుంబ సభ్యులు, ఉపాధ్యక్షుడు పెన్స్ దంపతులు ఇతర వాహనాల్లో వెనుక వచ్చారు. పరేడ్ చివర్లో ట్రంప్ సైనికులనుంచి గౌరవ వందనం స్వీకరించారు. భారత సహా పలు ఆసియా దేశాల దౌత్యవేత్తలు హాజరయ్యారు. యూఎస్ కేపిటోల్లో అధ్యక్షుని గౌరవార్ధం ఇచ్చిన విందుకు హాజరైన హిల్లరీ క్లింటన్కు ట్రంప్ కృతజ్ఞతలు తెలిపారు. మాజీ అధ్యక్షుడు బిల్ క్లింటన్, ఆయన సతీమణి హిల్లరీ క్లింటన్లు విందుకు హాజరుకావడాన్ని ఎంతో గౌరవంగా భావిస్తున్నానని ట్రంప్ పేర్కొన్నారు. ఆహుతులందరూ లేచి నిల్చొని వారికి స్టాండింగ్ ఒవేషన్ ఇవ్వాలని విజ్ఞప్తి చేశారు. దీంతో విందుకు హాజరైన వారంతా లేచి నిల్చోని క్లింటన్ దంపతులకు స్టాండింగ్ ఒవేషన్ ఇచ్చారు.

vashington, janavari 21: obama kerku mangalam paadenduku america kotta adhyakshudu donald trump siddhamayyaaru. adhyakshunigaa baadhyatalu sweekarinchina tarvaata toli santakaanni aa phailupaine chesaru. ‘affordable ker act’gaa perkone obama ker nibandhanalu sadalistuu uttarvulu jaarii chesaru. america 45va adhyakshunigaa baadhyatalu sweerinchina koddi gantalake trump tana ennikala haameeni kaaryaroopamlo pettenduku siddhamavvadam gamanarham. obama ker kaaranamgaa vividha saakhalapai padutunna aardhikabhaaraanni tagginchukovadampai drushti saarinchaalani uttarvullo spashtam chesaru. ennikala samayamlo.. taanu adhikaaramloki vaste obama kernu buttadaakhalu chestaanani trump pedda ettuna prachaaram nirvahinchina vishayam viditame. americanlaku vaidyasevalanu andubaatuloki teesukuraavadame lakshyamgaa obama kerku maji adhyakshudu obama srikaram chuttaaru.   ‘obama kernu raddu cheyadam naa paalanaaparamaina nirnayam. daani kaaranamgaa vividha saakhalapai padutunna aardhikabhaaraanni tagginchukovalsina avasaram undi’ ani trump uttarvullo spashtamchaesaaru. vividha saakhalaku aardhikabhaaramgaa parinamistunna obama kernu raddu cheyalani nirnayinchinatlu, eemeraku nibandhanalu sadalistuu uttarvulu jaarii chesinatlu white hous press secretery sean spicer telipaaru. ayithe, obama ker sthaanamlo kottagaa elanti chattaanni teesukuraavaalanukuntuna vivaraalu maatram aayana velladinchaledu. toli roju baadyatalu sweekarinchina anantaram trump vilekarulatho maatlaadutuu.. ‘rojanta bijiga gadichipoyina bagundi. adbhutamaina roju’ antuu vyaakhyaaninchaaru.america adhyakshunigaa baadhyatalu sweekarinchina trump dampatula gouravaartham ichina vindulo paluvuru congress sabhyulu vaariki palu rakala bahumatulu andajesaaru. seneter raay blunt cristal vej nu america toli mahila melaniaku bahukarinchaaru. slovania nunchi tecchina gajutho daanni tayaaru chesinatlu aayana telipaaru. melania tallitandrulu sloveniaku chendina vaaru kaavadam gamanarham. ee bahumatini chusi melania murisipoyaru. pramaana sweekaaram, vindu anantaram ameri kaa adhyakshudu donalt trump angaranga vaibhavam gaa swetasoudhaaniki vachaaru. 1.5 mailla podavuna rodduku iruvaipula velaadimandi chetulupu tuu trumpku subhaakaankshalu telipaaru. sampradaaya paredlo trump adhyaksha vaahanam ‘beast’loo bharya melania, kumarudu byaran latho vachaaru. kutumba sabhyulu, upaadhyakshudu pens dampatulu itara vaahanaallo venuka vachaaru. pared chivarlo trump sainikulanunchi gaurava vandanam sweekarinchaaru. bhaarata sahaa palu asia deshaala doutyavettalu haajarayyaaru. us kepitollo adhyakshuni gouravaardham ichina vinduku haajaraina hillari clintonku trump krutagnatalu telipaaru. maji adhyakshudu bill clinton, aayana sateemani hillari clintonlu vinduku haajarukaavadaanni entho gowravanga bhaavistunnaanani trump perkonnaru. aahutulandaruu lechi nilchoni vaariki standing ovation ivvaalani vignapti chesaru. deentho vinduku haajaraina vaarantaa lechi nilchoni clinton dampatulaku standing ovation icharu.